2013.gada \_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_\_ .§)

**Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību**

*Izdoti saskaņā ar Ministru kabineta iekārtas likuma 31.panta pirmās daļas 3.punktu*

**I. Vispārīgie jautājumi**

1. Noteikumi nosaka kārtību, kādā valsts akciju sabiedrība „Latvijas Hipotēku un zemes banka” (turpmāk – Hipotēku banka) nodrošina teorētiskās un praktiskās apmācības par saimnieciskās darbības pamatiem un biznesa plāna sagatavošanu sava biznesa plāna īstenošanai personām, kas vēlas uzsākt saimniecisko darbību un saimnieciskās darbības uzsācējiem.
2. Noteikumu mērķis ir paaugstināt saimnieciskās darbības aktivitāti valstī, attīstot saimnieciskās darbības uzsācēju un personu, kas vēlas uzsākt saimniecisko darbību, zināšanas un iemaņas saimnieciskajā darbībā.
3. Šo noteikumu ietvaros apmācības nodrošina personām, kas vēlas uzsākt saimniecisko darbību (fiziska persona atbilstoši mērķa grupai) un saimnieciskās darbības uzsācējiem (fiziska vai juridiska persona atbilstoši mērķa grupai), kas ir noslēgusi vienošanos ar Hipotēku banku darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros.

**II. Atbalstāmās darbības un finansējums**

1. Šo noteikumu ietvaros ir attiecināmas šādas apmācības:
	1. komercdarbības pamati (maza biznesa organizācija);
	2. vadības pamati;
	3. uzņēmējdarbības tiesiskais regulējums;
	4. uzņēmuma finanšu vadība;
	5. saimnieciskās darbības uzskaite un nodokļi;
	6. mārketinga pamati.
2. Apmācības šo noteikumu ietvaros finansē 100% apmērā no 2004.-2006.gada Eiropas Savienības fondu plānošanas perioda 3.1.3.nacionālās programmas „Apmācības un konsultācijas komercdarbības un pašnodarbinātības uzsācējiem” aktivitātes atmaksu valsts budžeta daļas.
3. Hipotēku bankai pieejamais finansējums šo noteikumu 1.punktā minēto apmācību nodrošināšanai ir 54 760  lati.
4. Hipotēku banka nodrošina apmācības līdz 2013.gada 31.decembrim.
5. Sasniedzamais uzraudzības rādītājs līdz 2013.gada 31.decembrim - apmācības ir saņēmušas 100 personas.
6. Iepirkumu, kas nepieciešams apmācību nodrošināšanai, Hipotēku banka veic saskaņā ar normatīvajiem aktiem iepirkuma procedūras jomā.
7. Hipotēku banka pirms līguma slēgšanas ar iepirkuma procedūrā noteikto uzvarētāju saskaņo ar Ekonomikas ministriju iepirkuma procedūras atbilstību normatīvajiem aktiem iepirkuma procedūras jomā.
8. Hipotēku banka slēdz līgumu ar iepirkuma rezultātā noteikto uzvarētāju par šo noteikumu 4.punktā minēto apmācību nodrošināšanu.
9. Šo noteikumu 11.punktā minētā iepirkuma rezultātā noteiktā uzvarētāja uzdevums ir nodrošināt apmācības personai, kas ir noslēgusi vienošanos ar Hipotēku banku darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros. Apmācības nodrošina pēc Hipotēku bankas pieprasījuma atbilstoši dalībnieku vajadzībām. Apmācību izmaksās ietilpst visas ar apmācību nodrošināšanu saistītās izmaksas, t.sk. telpu noma, aprīkojums, pasniedzēju atalgojums, izdales materiāli.
10. Ekonomikas ministrija slēdz līgumu ar Hipotēku banku par šo noteikumu 6.punktā minētā finansējuma izlietošanas, uzraudzības un piešķiršanas kārtību.

**III. Prasības apmācību saņēmējiem**

1. Apmācības šo noteikumu ietvaros sniedz:

14.1. personai, kas vēlas uzsākt saimniecisko darbību, ja tā vienošanās noslēgšanas brīdī ir sasniegusi 18 gadu vecumu un atbilst vismaz vienam no šādiem nosacījumiem:

14.1.1.tā neveic un pēdējā gada laikā nav veikusi saimniecisko darbību;

14.1.2. tā ir uzsākusi saimniecisko darbību, kurai vēlas saņemt atbalstu, pēdējā gada laikā, un pēdējā gada laikā tā nav veikusi citu saimniecisko darbību;

14.1.3. tā ir uzsākusi saimniecisko darbību, kurai vēlas saņemt atbalstu, laikposmā no viena līdz trim gadiem pirms pieteikuma iesniegšanas atbalsta saņemšanai, un pēdējā gada laikā tā nav veikusi citu saimniecisko darbību;

14.1.4. tā veic vai pēdējā gada laikā ir veikusi saimniecisko darbību, bet atbalstu vēlas saņemt saimnieciskās darbības uzsākšanai citā darbības jomā, tai skaitā jauna produkta ražošanai, ar nosacījumu, ka biznesa plāna īstenošanai tiks reģistrēts jauns komersants;

14.2. saimnieciskās darbības uzsācējam:

14.2.1. ja saimnieciskās darbības uzsācējs ir pašnodarbinātā persona, tā atbilst vismaz vienam no šo noteikumu 14.1.1.-14.1.4.apakšpunktā minētajiem nosacījumiem;

14.2.2. ja saimnieciskās darbības uzsācējs ir komersants, tā dalībnieki ir fiziskas personas, kuras atbilst vismaz vienam no šo noteikumu 14.1.1.-14.1.4.apakšpunktā minētajiem nosacījumiem, vai juridiskas personas, kuru kopējais daļu skaits nepārsniedz 25%. Ja komersanta dalībnieki ir fiziskas personas, komersanta valdes locekļi un prokūristi ir tikai komersanta dalībnieki. Ja komersanta dalībnieks ir arī juridiska persona, attiecīgās juridiskās personas valdes locekļi vai prokūristi nevar būt komersanta valdes locekļi vai prokūristi.

1. Šo noteikumu izpratnē tiek uzskatīts, ka persona veic saimniecisko darbību, ja tai ir būtiska līdzdalība komersantā vai tā ir reģistrēta kā saimnieciskās darbības veicējs – tā ir komersants vai individuālā uzņēmuma, zemnieku saimniecības vai zvejnieku saimniecības īpašnieks, izņemot pašnodarbinātas personas. Par būtisku līdzdalību komersantā uzskata, ja personai pieder 25% vai vairāk no komersanta balsstiesīgo akciju vai kapitāldaļu skaita.
2. Jauns produkts šo noteikumu izpratnē ietver preces un pakalpojumus, kuri atbalsta saņēmējam vai, ja atbalsta saņēmējam ir saistītās personas, - saistīto personu grupai ir pilnīgi jauni vai kuriem ir būtiski uzlabotas to funkcionālās īpašības un paredzamais lietošanas veids (piemēram, būtiski mainīti tehniskie parametri, sastāvdaļas un materiāli, pievienotā programmatūra, lietotājam draudzīgās īpašības vai citas funkcionālās īpašības).
3. Saistītās personas šo noteikumu izpratnē atbilst Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214) 1.pielikumā noteiktajai saistīto komersantu definīcijai.
4. Apmācības nenodrošina saimnieciskās darbības uzsācējiem vai personām, kas vēlas uzsākt saimniecisko darbību, kas īsteno projektu šādās darbības jomās un nozarēs:
	1. Komisijas Regulas Nr.[1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.pantā noteiktās darbības un nozares;
	2. apdrošināšana, finanšu starpniecība un banku pakalpojumi;
	3. kravas transportlīdzekļu, mašīnu un iekārtu iznomāšana;
	4. operācijas ar nekustamo īpašumu;
	5. azartspēles un derības;
	6. ieroču, tabakas, alus un alkoholisko dzērienu ražošana.
5. Atbalstu nepiešķir saimnieciskās darbības uzsācējiem vai personām kuras vēlas uzsākt saimniecisko darbību, kurām:
	1. ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kuru saimnieciskā darbība ir izbeigta;
	2. uz projekta pieteikuma iesniegšanas dienu zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla un konstatējamas šo noteikumu [19.4.apakšpunktā](http://likumi.lv/doc.php?id=190611#p72) minētās pazīmes;
	3. saskaņā ar pēdējo divu noslēgto finanšu gadu pārskatiem un pēdējo pieejamo operatīvo pārskatu uz pieteikuma iesniegšanas dienu ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība – un konstatējamas šo noteikumu [19.4.apakšpunktā](http://likumi.lv/doc.php?id=190611#p72) minētās pazīmes;
	4. nav iespēju nosegt zaudējumus no saviem līdzekļiem vai no līdzekļiem, ko tie spēj iegūt no saviem biedriem, akcionāriem, dalībniekiem vai kreditoriem, un tie nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā izraisīs saimnieciskās darbības veicēja nespēju turpināt darbību.
6. Aktivitātes ietvaros apmācības nenodrošina, ja atbalsta saņēmējs ir saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem.

**IV. Atbalsta uzskaites nosacījumi**

1. Šo noteikumu ietvaros apmācības piešķir saskaņā ar Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Komisijas Regula Nr.1998/2006).
2. Saskaņā ar Komisijas Regulu Nr.1998/2006 vienam saimnieciskās darbības uzsācējam vai vienai saimnieciskās darbības uzsācēja saistīto personu grupai piešķirtais *de minimis* kopējais bruto atbalsts triju fiskālo gadu laikposmā nepārsniedz 200 000 *euro* ekvivalentu latos pēc Latvijas Bankas noteiktā maiņas kursa atbalsta piešķiršanas dienā, savukārt vienam saimnieciskās darbības uzsācējam vai saimnieciskās darbības uzsācēja saistīto personu grupai, kas darbojas autotransporta nozarē, piešķirtā *de minimis* atbalsta kopapjoms nepārsniedz 100 000 *euro* ekvivalentu latos pēc Latvijas Bankas noteiktā maiņas kursa triju fiskālo gadu laikposmā.
3. Atbalsta uzskaiti veic Hipotēku banka saskaņā ar normatīvajiem aktiem par *de minimis* atbalsta uzskaites un piešķiršanas kārtību.
4. Pirms šo noteikumu 4.punktā minēto apmācību nodrošināšanas Hipotēku banka pārbauda, vai nav pārsniegts šo noteikumu [22.punktā](http://likumi.lv/doc.php?id=190611#p24) minētais atbalsta ierobežojums.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

10.09.2013. 14:08

Elīna Dlohi

67013082, Elina.Dlohi@em.gov.lv